***Fællesskab, samarbejde og det sociale rum***

**Faciliteter, der bringe brugerne sammen**

Brugerne har et ønske om, at der skal være plads til de sociale aktiviteter (3. halvleg) og der skal være plads til at mødes på tværs af brugere og foreninger.

Brugerne nævner, at der er brug for rum, der er attraktive at hygge sig i også i mindre grupper.

Ligeledes ønsker brugerne, at der udendørs er et samlingssted.

Mange workshopdeltagere nævner, at en café enten drevet på tværs af foreningerne eller privat drevet kan understøtte det sociale rum og skabe mere liv og fællesskab på tværs fx via fællesspisning.

Konkrete forslag til faciliteter, der kan bringe brugerne sammen:

* Bygge hallerne sammen – bygning mellem hallerne (mange foreslår dette)
* Café i midten mellem hallerne fx foreningsdrevet eller privat drevet

**Støtte til samarbejde på tværs af brugere**

Flere workshopdeltagere udtrykker et ønske for en daglig leder, der har fokus på udvikling (aktiviteter) og drift. Dette for at understøtte de forskellige brugere og deres behov samt sikre, at der skabes aktiviteter på tværs af brugere og skole.

Flere brugere, herunder skolen, udtrykker ønske om at styrke samarbejdet på tværs af skolen og foreningerne.

Konkret forslag:

* En daglig leder (aktivitetsmedarbejder), der igangsætter aktiviteter og understøtter brugernes behov.

**Synlige og imødekommende tilbud og aktiviteter**

Generelt har workshopdeltagerne et ønske om, at det bliver mere synligt for borgere og besøgende at observere og få et indblik i de tilbud og aktiviteter foreninger og øvrige brugere har i idrætsparken. Dette kan bl.a. understøttes af en daglig leder/aktivitetsmedarbejder

Konkrete forslag:

* Velkomst opstart og intro til foreninger
* Inddragelse af folk i de frivillige opgaver, som ikke har direkte med idrætten at gøre.
* Udnytte events til andre aktiviteter
* Aktiviteter for forældre, mens børnene er aktive

***Fleksibilitet og flere forskellige brugere***

**Mangfoldighed**

workshopdeltagerne har samlet set et ønske om at idrætsparken i højere grad bruges af mange forskellige brugergrupper. Idrætsparken skal gerne lægge rammer til både foreningsaktiviteter, selvorganiserede aktiviteter og rekreativ brug.

Flere forskellige brugergrupper kan skabe mulighed for at tiltrække flere medlemmer til foreningerne.

Konkrete forslag:

* Hundetræning

**Fleksibilitet**

Der er et ønske om stor fleksibilitet i brugen af faciliteterne i idrætsparken. Et bookingsystem skal gøre det nemt og intuitivt for brugere at booke tider. Det skal også være nemt og intuitivt at afbooke tider, så andre kan få glæde af dem.

Når der ikke er foreningsaktiviteter skal det være nemt for andre brugere at booke faciliteterne og i den forbindelse skal der være selvbetjent adgang til faciliteterne.

Konkrete forslag:

* Wannasport kan give selvorganiserede nem adgang til faciliteterne
* Tingstedet som inspiration

**Åben og indbydende idrætspark**

Det er ønsket at idrætsparken åbnes op. Man skal kunne få øje på faciliteterne, når man passerer forbi. Der skal skabes indbydende forbindelseslinjer, så idrætsparken bliver en naturlig forlængelse af Måløv bymidte.

Idrætsparken skal have attraktive rammer, hvilket driften skal understøtte. Når noget går i stykker skal det repareres hurtigere og rengøringen skal forbedres. Det grønne skal også være med til at skabe indbydende rammer.

Konkrete forslag:

* Fjerne hækken
* Åbne åen
* Forskønnende beplantning
* Hurtigere reparationer
* Bedre rengøring

**Multifunktionelle faciliteter**

Brugerne ønsker at faciliteterne skal udvikles til at være multifunktionelle og dermed til at imødekomme flere forskellige brugere og aktiviteter.

Konkrete forslag:

* Fleksibel opstregning
* Padelbaner, som også kan bruges til andet boldspil
* Hæve/sænkevæg til opdeling af hal

**Flere aktivitetskvadratmeter**

Skolen får i fremtiden flere elever, hvilket vil give en forventelig medlemsfremgang hos foreningerne. Flere af deltagerne på workshoppen ønsker derfor at der kommer mere plads til foreningsidrætten. Der kan bygges ud, der kan bygges op eller ned.

Konkrete forslag:

* En bevægelseshal mere.